
КМЕТОВЕТЕ НА ОБЩИНИТЕ




Относно: Повишаване на информираността относно дейността на изградените дигитални клубове по Националния план за възстановяване и устоийчивост (НПВУ).

УВАЖАЕМИ ГОСПОЖИ И ГОСПОДА,
С подкрепата на Националния план за възстановяване и устойчивост, в страната се изградиха и функционират в мрежа над 1 200 дигитални клубове.
Дигиталните клубове, за създаването на които множество от екипите на общините Ви съдействаха, са ситуирани в читалища, библиотеки и други публично достъпни пространства, предимно в по-малките населени места, като големите градове също не правят изключения. Клубовете предоставят достъп до компютърна техника и интернет, за ползване на електронни услуги и развитие на дигиталните умения на гражданите. 
За популяризиране на дейността на дигиталните клубове от Министерството на труда и социалната политика, което е отговорно за инвестицията по Плана, отправят молба за Ваше съдействие. Апелира се за публикуване на видимо и лесно достъпно място на общинските интернет страници на актуална информация за функциониращите на територията на общината дигитални клубове. Министерството препоръчва публикуваната информация да съдържа:
· наименование и местоположение на дигиталните клубове;
· координати за контакт;
· работно време;
· информация за предоставяните услуги и възможностите за обучение;
· данни за предстоящи инициативи, събития и обучения, когато е приложимо.
Информация за изградените и функциониращи дигитални клубове е налична на интернет-страницата на Програма „Развитие на човешките ресурси“ 2021-2027 г. на Единния регистър на дигиталните клубове. Регистърът съдържа данни за местоположението и контактите на дигиталните клубове. Целта му е да улесни намирането на най-близкия или най-подходящ, както и свързването с наставниците, които съдействат за включване в обучения, извършват консултации и други дейности за достъп на гражданите до електронни услуги.  
Преглед на интернет- страниците на общините показва наличието на множество публикации за стартирането на дейността на дигиталните клубове, включително за организирани в тях съвместно с Областните информационни центрове, обучения и други събития. Въпреки това и в подкрепа на местните общности, бихте могли да разпространите допълнителна информация за дейността на дигиталните клубове, по различните комуникационни канали, които използвате. С това ще се създаде възможност повече граждани, в т.ч. възрастни хора, хора с увреждания и лица с ограничени дигитални умения, да се възползват от предоставяните от тях услуги и обучения.
Като предварително Ви благодарим за ангажираността по популяризирането на дейността на дигиталните клубове, оставам

С уважение,
			
	Силвия Георгиева
	Изпълнителен директор

Силвия Георгиева

Изпълнителен директор НСОРБ

Деловодство НСОРБ

